paragraph_text: Najkorisniji igrač NBA All-Star utakmice je nagrada National Basketball Associationa (NBA) za najboljeg igrača NBA All-Star utakmice. Nagrada je osnovana 1953. godine. Glasovanje se provodi na način da komisija da svoj glas za igrača kojeg smatraju najboljim tako da igrač koji ima najviše glasova osvaja nagradu, a ponekad se zna dogoditi da igrači koji imaju isti broj glasova podijele nagradu. NBA All-Star utakmica 1999. godine nije održana zbog štrajka.